**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. BALANDŽIO 29 D. SPRENDIMO NR. T2-123 „DĖL KLASIŲ (PRIEŠMOKYKLINIO UGDYMO GRUPIŲ) SKAIČIAUS IR MOKINIŲ (VAIKŲ) SKAIČIAUS VIDURKIO SAVIVALDYBĖS BENDROJO UGDYMO MOKYKLOSE 2016–2017 MOKSLO METAMS NUSTATYMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – patikslinti klasių ir priešmokyklinio ugdymo grupių skaičių savivaldybės bendrojo ugdymo mokyklose 2016–2017 mokslo metams.

Tikslas – užtikrinti, kad nustatytas klasių (grupių) skaičius atitiks realią 2016–2017 mokslo metų komplektavimo situaciją.

Uždavinys – pakeisti Klaipėdos miesto savivaldybės tarybos 2016 m. balandžio 29 d. sprendimą Nr. T2-123 „Dėl klasių (priešmokyklinio ugdymo grupių) skaičiaus ir mokinių (vaikų) skaičiaus vidurkio savivaldybės bendrojo ugdymo mokyklose 2016–2017 mokslo metams nustatymo“.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas, kadangi š. m. rugsėjo 1 d. duomenimis pasikeitė klasių bei priešmokyklinio ugdymo grupių komplektavimo situacija, todėl reikia pakeisti Klaipėdos miesto savivaldybės tarybos 2016 m. balandžio 29 d. sprendimu Nr. T2-123 (Klaipėdos miesto savivaldybės tarybos 2016 m. birželio 23 d. sprendimo Nr. T2-182 pakeitimas) nustatytą klasių (grupių) skaičių savivaldybės bendrojo ugdymo mokyklose 2016–2017 mokslo metams.

Dėl mokinių kaitos ar nepasitvirtinusių naujų klasių komplektavimo prognozių nuo 2016 m. rugsėjo 1 d. bus suformuota 17 klasių mažiau ir 1 priešmokyklinio ugdymo grupe daugiau nei planuota š. m. balandžio ir birželio mėnesiais:

* gimnazijose bus formuojama 8 klasėmis mažiau („Aukuro“ (1), Baltijos (2), Suaugusiųjų (1), Vydūno (1), Hermano Zudermano (1), „Žaliakalnio“ (1), „Žemynos“ (1) gimnazijos). Iš viso nustatomos 224 klasės;
* pagrindinėse mokyklose – 2 klasėmis mažiau (Vitės (1), „Vyturio“ (1) pagrindinės mokyklos). Iš viso nustatoma 120 klasių;
* progimnazijose – 1 klase mažiau („Smeltės“ progimnazija). Iš viso nustatoma 312 klasių;
* jaunimo ir specialiosiose mokyklose – 6 klasėmis mažiau (Ievos Simonaitytės (4), Litorinos (1), „Medeinės“ (1) mokyklos). Iš viso nustatomos 48 klasės;
* pradinėse mokyklose komplektavimo situacija nesikeičia. Iš viso nustatomos 42 klasės;
* viena jungtinė papildoma priešmokyklinio ugdymo grupė formuojama „Pakalnutės“ mokykloje-darželyje. Iš viso nustatoma 17 priešmokyklinio ugdymo grupių.

Šiuo sprendimo projektu 2016–2017 mokslo metams savivaldybės bendrojo ugdymo mokyklose iš viso nustatomos 746 klasės (2015–2016 m. m. – 739) bei 17 priešmokyklinio ugdymo grupių (2015–2016 m. m. – 14).

**3. Kokių rezultatų laukiama.**

Šiuo sprendimo projektu savivaldybės bendrojo ugdymo mokykloms nustatytas klasių ir priešmokyklinio ugdymo grupių skaičius atitiks realią komplektavimo 2016–2017 mokslo metais situaciją.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu analizuoti mokinių klasėse (grupėse) skaičiai bei atsižvelgta į mokyklų vadovų prašymus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Šio sprendimo projekto teigiamos pasekmės: nustatytas klasių (grupių) skaičius atitiks realią 2016–2017 mokslo metų komplektavimo situaciją ir bus užtikrinamas visų pageidaujančiųjų mokytis poreikis. Neigiamų pasekmių nenumatoma.

PRIDEDAMA:

1. Teisės akto, nurodyto sprendimo projekto įžangoje, išrašai, 1 lapas.
2. Klaipėdos miesto savivaldybės tarybos 2016 m. balandžio 29 d. sprendimo Nr. T2-123 „Dėl klasių (priešmokyklinio ugdymo grupių) skaičiaus ir mokinių (vaikų) skaičiaus vidurkio savivaldybės bendrojo ugdymo mokyklose 2016–2017 mokslo metams nustatymo“ (Klaipėdos miesto savivaldybės tarybos 2016 m. birželio 23 d. sprendimo Nr. T2-182 pakeitimas) lyginamasis variantas, 4 lapai.

Švietimo skyriaus vedėja Laima Prižgintienė